recursal/SuperWikiNEXT-32B huggingface dataset:
**சிறீனிவாசன்** (Sreenivasan) (பிறப்பு: 1956 ஏப்ரல் 6) இவர் ஒரு இந்தியத் திரைப்பட நடிகரும், திரைக்கதை எழுத்தாளரும், இயக்குனரும், தயாரிப்பாளருமாவார். இவர் மலையாளத் திரைப்படத்துறையில் முக்கியமாக பணியாற்றுகிறார். இவர் 200க்கும் மேற்பட்ட படங்களில் நடித்துள்ளார். நகைச்சுவை சார்ந்த நடிப்பால் இவர் மிகவும் பிரபலமானவர். *சந்தேசம்*, *மழயேத்தும் முன்பே* ஆகிய படங்களுக்கு சிறந்த திரைக்கதைக்கான இரண்டு கேரள மாநிலத் திரைப்பட விருதுகளை பெற்றுள்ளார் .

ஒரு எழுத்தாளராகவும், நடிகராகவும் இவர் பிரியதர்சன், சத்யன் அந்திகாடு, கமல் போன்ற இயக்குனர்களுடன் அடிக்கடி இணைந்து பணியாற்றியுள்ளார். ஒரு திரைப்படத் தயாரிப்பாளராக, இவர் *வடக்கு நோக்கியந்த்ரம்* (1989), *சிந்தவிசிடய்யா சியாமளா* (1998) போன்றத் திரைப்படங்களுக்கு திரைக்கதை எழுதி இயக்கியுள்ளார். *வடக்கு நோக்கியந்த்ரம் (1989)* என்றத் திரைப்படம் சிறந்த படத்திற்கான கேரள மாநில திரைப்பட விருதை வென்றது. *சிந்தவிசிட்டயா சியாமளா* (1998) 29 வது கேரள மாநில திரைப்பட விருதுகளில் சிறந்த சமூகத் திரைப்படத்திற்கான தேசிய திரைப்பட விருதையும், சிறந்த பிரபலமான திரைப்பட விருதையும் வென்றது. நடிகர் முகேசுடன் இணைந்து *லூமியர்* திரைப்பட நிறுவனத்தின் கீழ் *கத பரயும் போல்* (2007), *தட்டத்தின் மரயத்து* (2012) ஆகிய படங்களை இணைந்து தயாரித்திருந்தார்.

ஆரம்ப கால வாழ்க்கை
------------------

இவர் கேரளாவின் வடக்கு மலபார் பகுதியான கண்ணூர் பகுதியின் தலச்சேரி அருகே உள்ள பாட்டியம் என்ற கிராமத்தில் பிறந்தார். இவருக்கு ஒரு சகோதரியும் இரண்டு சகோதரர்களும் உள்ளனர். இவரது தாயார் ஒரு இல்லத்தரசியாகவும், இவரது தந்தை பள்ளி ஆசிரியராகவும் இருந்தார். தனது முறையான கல்வியை கூத்துப்பறம்பு நடுநிலைப் பள்ளியிலும், கடிரூர் அரசு உயர்நிலைப்பள்ளியிலும் முடித்தார். பின்னர், மட்டனூர் பழசி இராஜா என்.எஸ்.எஸ் கல்லூரியில் பொருளாதாரத்தில் இளங்கலை பட்டம் பெற்றார். 1977 ஆம் ஆண்டில், இவர் சென்னைத் திரைப்படக் கல்லூரியில் படித்தார்.

தனிப்பட்ட வாழ்க்கை
------------------

இவர் விமலா என்ற பள்ளி ஆசிரியரை திருமணம் செய்து கொண்டார். இவரது மூத்த மகன் வினீத் சீனிவாசன் ஒரு இயக்குனராகவும், பாடலாசிரியராகவும், பின்னணி பாடகராகவும், பிண்ணைக் குரல் கலைஞராகவும், நடிகராகவும் இருக்கிறார். இவரது இளைய மகன் தயான் சீனிவாசன், தனது சகோதரர் இயக்கிய திரில்லர் திரைப்படமான *திரா* என்ற மலையாளப் படத்தில் அறிமுகமானார். தயான் இயக்கிய *லவ் ஆக்சன் டிராமா* என்ற படம் நிவின் பாலியும், நயன்தாராவும் நடித்த ஒரு காதல் நகைச்சுவைத் திரைப்படமாகும்.

குறிப்புகள்
-----------

1. ↑  Sreenivasan பரணிடப்பட்டது 2012-11-05 at the வந்தவழி இயந்திரம் *The Hindu* 17 April 2005. Retrieved 1 June 2012.
2. ↑  "Sreenivasan's Chintavishtayaya Shyamala". *Entertainment.oneindia.in*. 2008-12-04. 12 July 2012 அன்று மூலம் பரணிடப்பட்டது.
3. ↑  "Sreenivasan Interview". *Mathrubhumi website*. 19 December 2013. 19 December 2013 அன்று மூலம் பரணிடப்பட்டது.
4. ↑  Sreenivasan MSIDB
5. ↑  Actor பரணிடப்பட்டது 2015-06-19 at the வந்தவழி இயந்திரம் Cinidiary.
6. ↑  "Interview". *Mathrubhumi*. 19 August 2013. 19 August 2013 அன்று மூலம் பரணிடப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சிறீனிவாசன் (நடிகர்)***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Sreenivasan

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
**சக்தி பர்மன்** (*Sakti Burman*) என்பவர் 1935ஆம் ஆண்டு கொல்கத்தாவில் பிறந்து, பிரான்சில் வாழும் சமகால இந்தியக் கலைஞர் ஆவார். 

வங்கதேசம், பிரித்தானிய இந்தியா ஆகிய நாடுகளில் வளர்ந்தவர். இவர் கடந்த ஐந்து பதின்ம ஆண்டுகளாக பிரான்சில் வசித்து வருகிறார். அதே நேரத்தில் இந்தியாவுடன் வலுவான உறவுகளைப் பேணி வருகிறார். இந்தியாவில் இவர் தனது படைப்புகளை தவறாமல் காட்சிப்படுத்துகிறார். இவர் பிரான்சு நாட்டு ஓவியரான *மைட் டெல்டெய்ல்* என்பவரை மணந்துக்கொன்டார். இவரது குடும்பத்தில் பல பிரபல ஓவியர்கள் உள்ளனர். ஓவியரான இவரது மகள் மாயா பர்மன் பிரான்சில் வசித்து வருகிறார். மருமகள் ஜெயசிறீ பர்மன் இவரது கலையார்வத்தால் ஈர்க்கப்பட்டவர். ஜெயசிறீயின் கணவரான பரேஷ் மைத்தியும் ஒரு ஓவியவராவார். இந்தியா முழுவதுமுள்ள பல இடங்களிலும் தனது படைப்புகளைக் கொண்டு பல கண்காட்சிகளை நடத்தியும் பல பரிசுகளை வென்றும் உள்ளார். 

ஒரு ஓவியர் மற்றும் சிற்பியான பர்மனின் கலைப் படைப்புகள் புராண கற்பனை உள்ளடக்கத்தையும் மற்றும் வளமான வண்ணங்களையும் கொண்டுள்ளது.

மேற்கோள்கள்
-----------

1. ↑  Zaira Arslan (14 January 2013) "Happiness in Art", *இந்தியன் எக்சுபிரசு*. Retrieved 2013-09-24.

வெளி இணைப்புகள்
---------------

* Paintings at the website of Glenbarra Art Museum
* Website with brief biography and some images of his pictures
* "Sakti Burman's world". *The Hindu (magazine)*. 22 June 2003. Archived from the original on 26 ஆகஸ்ட் 2010. .
* "Sakti Burman Profile,Interview and Artworks"
**சக்மா மொழி** ஒரு இந்தோ ஆரிய மொழியாகும். இதனைப் பேசுவோரில் பெரும்பான்மையினர் வங்காளதேசத்திலும், ஏனையோர் இந்தியாவிலும், சிலர் மியன்மாரிலும் வாழ்கின்றனர். வங்காளதேசத்தில் இம்மொழி பேசுவோர் சுமார் 312,000 வரை இருப்பதாகக் கணக்கிடப் பட்டுள்ளது. இந்தியாவில், முக்கியமாக மிசோரம், திரிபுரா, அருணாசலப் பிரதேசம் ஆகிய மாநிலங்களில் முறையே 80,000, 50,000, 100,000 ஆகிய எண்ணிக்கயில் காணப்படுகின்றனர். மியன்மாரிலும் இவர்கள் 20,000 வரை உள்ளனர். அண்மைக் காலங்களில் இம் மொழி பேசுவோர் ஆஸ்திரேலியா, கனடா, ஐக்கிய இராச்சியம் ஆகிய நாடுகளுக்கும் இடம் பெயர்ந்துள்ளனர். 

இம் மொழி தொடக்கத்தில் திபெத்தோ-பர்மிய மொழிக்குடும்பத்துக்கு நெருங்கியதாக இருந்ததாகவும், பின்னர், அருகில் உள்ள, வங்காள மொழிக்கு நெருங்கிய, கிழக்கு இந்தோ-ஆரிய மொழியான சிட்டகோனிய மொழியின் தாக்கத்தினால் பெருமளவு மாற்றமடைந்ததாகத் தெரிகிறது. இதனால் இது தற்கால மொழியியலாளர்களால், இந்தோ-ஆரிய மொழிக் குடும்பத்துட் சேர்க்கப்பட்டுள்ளது.

இவற்றையும் பார்க்கவும்
----------------------

* சக்மா மக்கள்
* இந்தோ-ஆரிய மொழிகள்

வெளியிணைப்புக்கள்
-----------------

* சக்மா மக்களின் நிழற் படங்கள்
தமிழ் இலக்கணத்தில் **பெரு வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். தொல்காப்பியத்தில் கூறப்படாத இத்துறை பிற்காலத்தில் எழுந்த புறப்பொருள் வெண்பாமாலையில் வஞ்சித் திணையின் ஒரு துறையாகச் சேர்க்கப்பட்டுள்ளது. வலிமை கெட்டுப்போனாலும் பகை மன்னர் தன் முன் பணியாததால் கோபமடையும் மன்னன் அவர்களது நாட்டை மீண்டும் கொளுத்துவது "பெரு வஞ்சி" என்று பெயர் பெறும்.

இதனை விளக்க, தன் முன் பணியாதவர்களது வளம் பொருந்திய நாட்டைச் சினங்கொண்ட மன்னன் மீண்டும் எரியூட்டுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*முன்அடையார் வளநாட்டைப்*
*பின்னரும்உடன்று எரிகொளீஇயன்று*

எடுத்துக்காட்டு
---------------

*பீடுலா மன்னர் நடுங்கப் பெரும்புகை*
*ஊடுவலாய் வானத்து ஒளிமறைப்ப - நாடெலாம்*
*பின்னும் பிறங்கழல் வேந்தனெபெய் கழற்கால்*
*மன்னன் கனல மறம்*
- புறப்பொருள் வெண்பாமாலை 53.

குறிப்பு
--------

1. ↑  இராமசுப்பிரமணியன், வ. த. 2009. பக். 91, 92

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
Airport in சிப்பா பிரிபெக்சர், ஜப்பான்வார்ப்புரு:SHORTDESC:Airport in சிப்பா பிரிபெக்சர், ஜப்பான்
**நரிட்டா பன்னாட்டு வானூர்தி நிலையம்** , *Narita International Airport*,  (成田国際空港, *Narita Kokusai Kūkō*?) (ஐஏடிஏ: **NRT**, ஐசிஏஓ: **RJAA**), அல்லது **தோக்கியோ நரிட்டா வானூர்தி நிலையம்** சப்பானில் தோக்கியோ பெருநகரப் பகுதியில் அமைந்துள்ள முதன்மை பன்னாட்டு வானூர்தி நிலையம் ஆகும். இந்த வானூர்தி நிலையம் சிப்பா பிரிபெக்சரில் உள்ள நரிட்டா நகரில் தோக்கியோ தொடருந்து நிலையத்திலிருந்து கிழக்கே 57.5 km (35.7 mi) தொலைவிலும் நரிட்டா தொடருந்து நிலையத்திலிருந்து கிழக்கு-தென்கிழக்கே 7 km (4.3 mi) தொலைவிலும் அமைந்துள்ளது.

நரிட்டா நிலைய வான்கட்டுப்பாட்டுக் கோபுரம்
நரிட்டா நிலையம் சப்பானின் பெரும்பான்மையான பன்னாட்டு வான்பயணச் சேவைகளை மேற்கொள்கிறது; ஆசியாவிற்கும் அமெரிக்காக்களுக்கும் இடையேயான வான் போக்குவரத்திற்கு முதன்மை இணைப்புப் பாலமாகவும் விளங்குகிறது. 2007ஆம் ஆண்டில் இந்த நிலையத்தை 35,478,146 பயணிகள் பயன்படுத்தி உள்ளனர். இது சப்பானின் இரண்டாவது போக்குவரத்து மிக்க வானூர்தி நிலையமாக விளங்குகிறது.சப்பானின் வான் சரக்கு மையங்களில் மிகவும் நெருக்கடி மிகுந்ததாக உள்ளது. உலகளவில் மிகுந்த வான் சரக்கு கொண்டு செல்லும் வானூர்தி நிலையங்களில் ஒன்பதாவதாக உள்ளது. சப்பானின் தேசிய வான்வழிப் போக்குவரத்து நிறுவனமான சப்பான் ஏர்லைன்ஸ், ஆல் நிப்பான் ஏர்வேஸ், நிப்பான் கார்கோ ஏர்லைன்ஸ், மற்றும் குறைந்த கட்டண வான்பயணச் சேவையாளர்களான ஜெட்ஸ்டார் சப்பான் மற்றும் ஏர் ஆசியா சப்பான் நிறுவனங்களுக்கு பன்னாட்டு முனைய மையத்தளமாக விளங்குகிறது. மேலும் அமெரிக்க வான்வழிப் போக்குவரத்து நிறுவனங்களான டெல்டா ஏர்லைன்ஸ் மற்றும் யுனைடெட் ஏர்லைன்சுக்கு ஆசியாவிற்கான முனைய மையமாக அமைந்துள்ளது.

இதனையும் காண்க
--------------

* அனேடா வானூர்தி நிலையம்

மேற்சான்றுகள்
-------------

1. ↑  Narita's 4,000-மீட்டர் (13,123 அடி) main runway shares the record for longest runway in Japan with one at Kansai International Airport that opened in 2007.
2. ↑  "Narita Airport Traffic Statistics -2019 (Jan-Dec)" (PDF). Narita International Airport. January 2020. April 12, 2020 அன்று பார்க்கப்பட்டது.
3. ↑  AIS Japan
4. 1 2  "ACI passenger statistics for 2007". 2012-04-29 அன்று மூலம் பரணிடப்பட்டது. 2013-04-26 அன்று பார்க்கப்பட்டது.
5. 1 2  "ACI cargo statistics for 2008". 2012-03-21 அன்று மூலம் பரணிடப்பட்டது. 2013-04-26 அன்று பார்க்கப்பட்டது.
ஐபிஎம் 704 பெருங்கணினி (1964)
**பெருமுகக் கணிப்பொறி** அல்லது **பெருங்கணினி** (Mainframe computer) என்பது கணக்கெடுப்புகள், தொழில் மற்றும் நுகர்வோர் புள்ளி விபரங்கள்,நிறுவன வளம் திட்டமிடல், பரிவர்த்தனை செயல்பாடுகள் போன்ற பல அதிக அளவிலான தகவல்களை செயல்படுத்துவதற்கும், தொழில் நிறுவனங்கள் மற்றும் அரசு நிறுவனங்களில் அதி முக்கியமான மென் பயன்பாடுகளை செயல்படுத்துவதற்கு மற்றும் பராமரிப்பதற்கும் உதவும் பெரிய வகை கணினி ஆகும். முதலில் ஆதி கணினிகளின் மையச் செயற்பகுதி (central processing unit) மற்றும் நினைவகங்கள் வைக்கப்பட்டிருக்கும் பெரிய அறைகள் இப்பெயரால் அழைக்கப்பட்டன. பின்னர் இப்பெயர் உயர் தர வணிக இயந்திரங்களிலிருந்து சாதாரண ஆற்றல் குறைந்த இயந்திரங்களை வேறுபடுத்துவதற்கு பயன்படுத்தபட்டது.
பெரிய அளவிலான கணினி கட்டமைப்புகள் 1960களில் நிறுவப்பட்டிருந்த போதிலும், அவை வளர்ந்து கொண்டேதான் இருக்கின்றன.

விரிவுரை
--------

நவீன பெருங்கணினி வடிவமைப்பு பொதுவாக ஒரு பணி கணக்கீட்டு வேகத்தை (MIPS rate or FLOPS) விட பின்வரும் காரணிகளால் வரையறுக்கப்படுகிறது

* மிகுதியான உள்ளமைப்பு பொறியியல் மற்றும் அதனால் கிடைக்கும் அதி நம்பகத்தன்மை மற்றும் பாதுகாப்பு
* விரிவான உள்ளீடு-வெளியீடு வசதிகள்
* பழைய மென்பொருளுடன் மிகக்கச்சிதமான பின்னோக்கிய இணக்கம்
* மகத்தான செயலாக்கத்திற்கான உயர் வன்பொருள் மற்றும் கணணி பயன்பாட்டு (Computational Utilization) விகிதங்கள்

இவற்றின் உயர் நிலைப்பு தன்மை மற்றும் நம்பகத்தன்மை, இந்த இயந்திரங்களை நெடு நேரம் தடையில்லாமல் இயங்குவதற்கு வழிவகை செய்துள்ளது

மென்பொருள் மேம்பாடுகள் செய்வதற்கு வழக்கமாக இயக்குதளத்தையோ அல்லது அதன் பகுதிகளையோ நிர்மாணிக்க வேண்டி வரும். வேலைப்பளு பகிர்தலுக்கு துணை செய்யும் 'ஐபிஎம்'மின் Z/இத (Z/OS) மற்றும் இணை சிக்கலமைப்பு(Parallel Sysplex), அல்லது 'யுனிஸிஸ்'(Unisys)சின் எக்ஸ்பிசில் (XPCL) போன்ற மெய் நிகராக்கும் வசதிகள் மூலமாக மட்டுமே இச்செயலை சீர்குலைவில்லாமல் செய்ய இயலும். பெருங்கணினிகள் குறிப்பாக செயல்படா நேரம் விலையுயர்ந்ததாகவும் பேரழிவை விளைவிப்பதாகவும் உள்ள மென் பயன்பாடுகளில் பயன்படுத்தப்படுவதால் அதிக கிடைக்கும் தன்மையுடதாக (availability) இருக்கின்றன. அவற்றின் நெடுங்கால பயன்பாட்டிற்கு இது ஒரு முக்கிய காரணம் ஆகும். நம்பகத்தன்மை (Reliability),கிடைக்கும் தன்மை மற்றும் சரிபார்க்க இயலும் தன்மை (serviceability) (நகிச-RAS) ஆகியவை பெருங்கணினியை வரையருக்கும் பண்புகளாக உள்ளன.

உசாத்துணை
---------

1. ↑   "mainframe, n". *Oxford English Dictionary* (on-line).
2. ↑  Ebbers, Mike; O’Brien, W.; Ogden, B. (2006). "Introduction to the New Mainframe: z/OS Basics" (PDF). IBM International Technical Support Organization. 2017-07-02 அன்று மூலம் (PDF) பரணிடப்பட்டது. 2007-06-01 அன்று பார்க்கப்பட்டது.
3. ↑  Beach, Thomas E. "Computer Concepts and Terminology: Types of Computers". November 17, 2012 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Mainframe computers***   
என்பதின் ஊடகங்கள் உள்ளன. 

* IBM eServer zSeries mainframe servers
* Univac 9400, a mainframe from the 1960s, still in use in a German computer museum
* Lectures in the History of Computing: Mainframes
* Articles and Tutorials at Mainframes360.com: Mainframes
* Mainframe Tutorials and Forum at mainframewizard.com: Mainframes
**சிறீநகர் குடியிருப்பு** (*Srinagar Colony*) இந்தியாவின் தெலங்காணாவின் ஐதராபாத்தின் மேற்கு பகுதியில் உள்ள முக்கியமான வணிக மற்றும் குடியிருப்பு பகுதியாகும். இது 2009இல் பெருநகர ஐதராபாத்து மாநகராட்சியின் வார்டு எண் 104ஐ உருவாக்கியது.

இப்பகுதி மாதப்பூருக்கு நெருக்கமாக இருப்பதால், பல பணிபுரியும் மென்பொருள் நிபுணர்களுடன், இது ஒரு பிரபலமான குடியிருப்புப் பகுதியாக இருக்கிறது. அதிக மதிப்புள்ள குடியிருப்புகளும் உள்ளன. சமீபத்திய ஆண்டுகளில் வீட்டுமனைகளின் விலை இந்த பகுதியில் பெரிய அளவில் அதிகரித்துள்ளது.

வணிகப் பகுதி
------------

இந்த புறநகரில் பல வங்கிகள், பல்பொருள் அங்காடிகள், உணவகங்கள் போன்றவை உள்ளன. இந்தப் பகுதியை தங்கள் தளமாக மாற்றிய பல மென்பொருள் நிறுவனங்கள் உள்ளன. ஐதராபாத்து சென்ட்ரல், பி.வி.ஆர் சினிமாஸ், பிக் பஜார் (பிக் சினிமாஸ்), சினிமாக்ஸ், ஜி.வி.கே ஒன் (ஐனாக்ஸ்) போன்ற பல வணிக வளாகங்களும், திரையரங்குகளும் 1 முதல் 2 கி.மீ தூரத்திற்குள் உள்ளன. அமீர்பேட் மிக அருகில் உள்ளது. இது ஒரு பெரிய வணிகப் பகுதியாகவும் உள்ளது.

குடியிருப்புப் பகுதி
--------------------

தெலங்காணாவில், ஐதராபாத்தின் மேற்கே அமைந்துள்ள ஓர் ஆடம்பரமான புறநகர் பகுதியாகும். மூன்று படுக்கையறைகள் கொண்ட ஒரு வீடு ரூபாய் 60,000.00 வரை வாடகையுடன் இருக்கிறது. இப்பகுதியில் பெரும்பாலான கட்டிடம் ஐந்து தளங்களைக் கொண்டுள்ளது. சாலையில் சிறிய பூங்காக்கள் நிறைய அமைந்துள்ளன. கணபதி வளாகம் தொலைக்காட்சி நட்சத்திரங்களுக்கான மிகவும் பிரபலமான சந்திப்பு இடமாகும்.

போக்குவரத்து
------------

தெலங்காணா மாநில போக்குவரத்துக் கழகம் இயக்கும் பேருந்துகள் சிறீநகர் குடியிருப்பினை நகரத்தின் அனைத்து பகுதிகளுக்கும் இணைக்கின்றன. 'செட்வின் சேவை' எனப்படும் சிறு பேருந்து சேவையும் உள்ளது. எம்.எம்.டி.எஸ் ரயில் நிலையம் பேகம்பேட்டையிலும், அருகிலுள்ள மெற்றோ நிலையம் யூசுப்குடாவிலும், அமீர்பேட்டையிலும் உள்ளது.

மேற்கோள்கள்
-----------

1. ↑  Srinagar Colony road declared commercial road
2. ↑  "Delimitation of Election Wards" (PDF). *Greater Hyderabad Municipal Corporation*. 10 November 2011 அன்று மூலம் (PDF) பரணிடப்பட்டது. 12 June 2017 அன்று பார்க்கப்பட்டது.
3. ↑  "SETWIN buses back on roads". *தி இந்து* (Chennai, India). 4 September 2006. Archived from the original on 1 மே 2008.. பார்த்த நாள்: 16 November 2011.
**சக்தி நடவடிக்கை**  (Operation Shakti) அல்லது **பொக்ரான் - II** (Pokharan-II) என்று இந்தியா பொக்ரான் சோதனை களத்தில் நடத்திய ஐந்து அணுகுண்டு சோதனை வெடிப்புகள் குறிப்பிடப்படுகின்றன. இவற்றில் மூன்று மே 11, 1998ஆம் ஆண்டிலும் இரண்டு அதே ஆண்டு மே 13 நாளிலும் வெடிக்கப்பட்டது. இந்த அணுகுண்டு சோதனைகள் இந்தியாவிற்கு எதிராக பல நாடுகள் பல்வேறுதரப்பட்ட வணிகத்தடைகளை விதிப்பதற்கு காரணமாக அமைந்தது. மேலும் அதே ஆண்டு பாக்கித்தான் மே 28 மற்றும் மே 30ஆம் நாட்களில் அணுகுண்டு சோதனைகளை நடத்தத் தூண்டுதலாக அமைந்தது.

இந்தியா முதன்முதலாக 18 மே 1974 அன்று சிரிக்கும் புத்தர் என்று குறிக்கப்பட்ட அணுகுண்டு சோதனையை நடத்தியது. கால் நூற்றாண்டுக்குப் பிறகு மே 11,1998 அன்று புத்த பூர்ணிமா நாளன்று இரண்டாவது சோதனையை நடத்தியது. ஆட்சியிலிருந்த இந்து தேசியக் கட்சியான பாரதிய ஜனதா கட்சி இந்த நடவடிக்கைகளுக்கு "சக்தி" என்று குறிப்பெயர் வழங்கியிருந்தது. *சக்தி* என்ற சமசுகிருதப் பெயர் ஆற்றல் எனப் பொருள் தருவதுடன் இந்து சமயப் பெண் கடவுளையும் குறிக்கும் சொல்லாகும்.

அந்நாளில் பாதுகாப்பு ஆராய்ச்சி மற்றும் மேம்பாடு நிறுவனத்தின் தலைவராகவும் பிரதமரின் தலைமை ஆலோசகராகவும் பணியாற்றிய (பின்னாளில் குடியரசுத் தலைவராகப் பொறுப்பேற்ற) முனைவர் அப்துல் கலாம் மற்றும் அணுசக்தித் துறையின் தலைவராக பணியாற்றிய முனைவர் ஆர்.சிதம்பரம் இத்திட்டத்தின் முதன்மை ஒருங்கிணைப்பாளர்களாக செயல்பட்டனர்.

தேசிய தொழில்நுட்ப நாள்
----------------------

இந்த நாளை நினைவுறுத்துமாறு ஆண்டுதோறும் மே 11ஆம் நாள் **தேசிய தொழில்நுட்ப நாளாக**க் கொண்டாடப்படுகிறது. இந்த நாளில் அறிவியல் மற்றும் தொழில்நுட்பத்தில் சிறப்பெய்திய தொழிலகங்களுக்கும் தனிநபர்களுக்கும் விருதுகள் கொடுக்கப்படுகின்றன.

மேற்கோள்கள்
-----------

1. ↑  Press Inormation Bureau (11 May 2008). "National technology day celebrated". Department of Science and Technology. 9-01-2011 அன்று பார்க்கப்பட்டது. Check date values in: `|accessdate=` (உதவி)

### வெளியிணைப்புகள்

* Nuclear Weapons Archive: Operation Shakti
* 'India aborted nuclear bomb plans in 1994' பரணிடப்பட்டது 2009-03-04 at the வந்தவழி இயந்திரம்

நூல்கள்
* சிஐஏ எவ்வாறு ஏமாற்றப்பட்டது - ராஜ் செங்கப்பா (ஆங்கிலம்) பரணிடப்பட்டது 2016-01-12 at the வந்தவழி இயந்திரம்

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
**நரிமூக்குப் பழவௌவால்** அல்லது **நரிமூக்கு இந்தியப் பழ வௌவால்** (*greater short-nosed fruit bat*) என்பது வெளவால் குடும்பத்தில் பழ வௌவால் சிற்றினம். இது தென் ஆசியாவிலும் தென்கிழக்காசியாவிலும் காணப்படுகின்றது.

விளக்கம்
--------

இவ் வெளவால்கள் நீண்ட மூக்கு அமைப்பினைக் கொண்டு காணப்படுகின்றன. மேற்பகுதி பழுப்பிலிருந்து சாம்பல்-பழுப்பாகவும் கீழ்ப்பகுதி மங்கலாகவும் காணப்படும். உரோமம் மிருதுவாகவும் பட்டுப் போன்றும் காணப்படும். காது மற்றும் இறகு என்புகளின் ஓரங்கள் வெண்ணிறமாகவும் காணப்படும். கீழ்தாடைப் பற்கள் கூரற்று வட்டமாகக் காணப்படும். வளர்ந்த வெளவாலின் இறக்கையின் குறுக்களவு 48 செ.மீ. ஆகும். இளம் வௌவால்கள் வளர்ந்த வெளவால்களைவிட பாரம் குறைந்தவை. இவற்றின் முன்னங்கையின் நீளம் 70.2 மிமி (64-79மிமி) ஆகும்.

வசிப்பிடம்
----------

இவை பாக்கித்தான், வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியன்மார், பிலிப்பீன்சு, இலங்கை, தாய்லாந்து, வியட்நாம் ஆகிய நாடுகளில் பழவகைப் பயிர்கள் அறுவடை செய்யப்படும் வெப்ப வலயக் காடுகளில் இவ்வகையினம் பொதுவாக் காணப்படுகி்ன்றன. இவை புல்வெளிகளிலும் அலையாத்திக் காடுகளிலும் காணப்படும். சிறப்பான இவற்றின் கூடுகள் பனை மரங்களில் கட்டப்படும். வௌவால்கள் பனையின் இலை போன்ற பகுதிகளை மொன்று சாதாரணமான கூடுகளை அமைக்கின்றன. பனைகள் இல்லாத பகுதிகளில் அவை கட்டடங்களில் படரும் கொடிகளாலும் இலைகளை இணைத்தும் கூட்டினை அமைக்கும்.

நடத்தையும் இனப்பெருக்கமும்
--------------------------

இவ்வினங்கள் கூட்டமாய், தங்குமிடத்தின் ஒரே பாலைச் சேர்ந்த 8 முதல் 9 வௌவால்கள் வரை வாழும். இனப்பெருக்கக் காலம் அல்லது குழுவின் எண்ணிக்கை அதிகரிக்கும் வரை ஆண், பெண் என தனித்திருக்கும். பலமனைவி மணப் பழக்கம் உடைய இவை, பொதுவாக இனப்பெருக்கக் காலத்தில் 6-10 ஆண்கள் 10-15 பெண்களுடன் பனையிலுள்ள கூடுகளைப் பகிர்ந்து கொள்ளும். இனப்பெருக்க புணர்ச்சியின்போது வாய்வழிப் பாலியல் நடவடிக்கை மேற்கொள்ளும் முதனி அல்லாத ஒரே இனம் இந்த வௌவால் இனமாகும். புணர்ச்சியின் பின் சிறிது நேரம் பெண்களுடன் தங்கும் ஆண்கள் பின் ஒரே பால் குழுக்களிடம் திரும்பிவிடும்.

குறிப்புக்கள்
-------------

1. ↑  Bates, P (2008). "IUCN entry for C. sphinx". *IUCN Red List of Threatened Species*. 2009-10-28 அன்று பார்க்கப்பட்டது. Unknown parameter `|coauthors=` ignored (உதவி)
2. ↑  Bates, P.J.J; D.A. Harrison (1997). *Bats of the Indian Subcontinent*. Harrison Zoological Museum. பக். 258. பன்னாட்டுத் தரப்புத்தக எண்:0951731319.
3. ↑  Balasingh, J; J. Suthakar-Isaac, S. and R. Subbaraj (1993). "Tent roosting by the frugivorous bat Cynopterus sphinx in southern India". *Current Science* **65** (5): 418. .
**மங்கலகிரி சிறீரஞ்சனி**, (தெலுங்கு: శ్రీరంజని) (1927–1974) என்பவர் திரைப்பட நடிகை ஆவார். ஸ்ரீரஞ்சனி என்பவர் இவருடைய சகோதரியாவார். எம். மல்லிகார்ஜுனா ராவ் என்ற இயக்குனரின் தாய் ஆவார்.

1927 இல் ஆந்திரப் பிரதேசத்தில் நரசசுப்பேட்டை தாலுக்காவில் முருகிபியூடி என்ற இடத்தில் பிறந்தவர். 1930 களில் சிறந்த பிரபல பாடகியாக அறியப்படுகிறார். இவர் குரலில் வெளிவந்த கிராம்ஃபோன் கம்பெனி ஆஃப் இந்தியா தயாரிப்பு ஆல்பங்கள் மற்றும் ஒலிநாடாக்கள் மிகவும் பிரபலமாகின. இவர் கிருஷ்ண விலாச நாடக சாம்ராஜ்யம் என்ற நாடகத்தில் நடித்துள்ளார். இது இந்து தொன்மவியல் நாடதமாகும். கிருஷ்ணா, அபிமன்யூ, சத்யவான் போன்ற கதாப்பாத்திரங்களில் நடித்துள்ளார்.

தெலுங்கு திரைப்பட உலகில் 1934 இல் இந்து சமய இதிகாசமான இராமாயணத்தினை அடிப்படையாகக் கொண்டு வெளிவந்த லவகுசா திரைப்படத்தில் முதன் முதலாக நடித்தார்.

ஆதாரங்கள்
---------

* Nata Ratnalu, Mikkilineni Radhakrishna Murthy, Second edition, 2002.
* Luminaries of 20th Century, Potti Sreeramulu Telugu University, 2005.

1. ↑  Sri Ranjani Sisters at Idlebrain

வெளி இணைப்புகள்
---------------

* ஐ.எம்.டி.பி இணையத்தளத்தில் சிறீரஞ்சினி
அணைவு எந்திரம்
**அணைவு** (*lapping*) பரப்பு சீரமைக்கும் ஒரு முறை. இதனால் பொருள்களின் மேற்பரப்பைச் சீராக்கிச் சீராக்கிச் சொரசொரப்பை நீக்கலாம். பொருள்களின் வடிவத்தையும், உருவத்தையும் வேண்டிய அளவுக்குத் துல்லியமாக்கலாம்.

வைரம், சிலிக்கான் கார்பைடு, அலுமினியம் ஆக்ஸைடு போரான் நைட்ரைடு பொடிகள் அணைவுக்கு பயன்படுத்தப்படுகின்றன. இப்பொடிகளை நேரடியாகவோ அல்லது மண்ணெண்ணெயுடன் கலந்து பசையாக சீரமைக்க வேண்டிய பொருளின் மேற்பரப்பில் தேய்க்க வேண்டும். இதனால் மேற்பரப்பு சீரடைகிறது. மேற்கூறிய கடினப்பொருட்களின் வேறொரு பொருளின் மேல் உராய்ந்தால் அப்பொருளின் மேற்பரப்பு தேய்வடைகிறது. பொடிக்கு எந்தவித தேய்மானமும் இல்லை.

பற்சக்கரங்களின் பற்கள், அளவுத்துண்டு, உலக்கை, அச்சுத்தண்டு, தாங்கித்தளம், தாங்கிக் கிண்ணம் போன்ற பல எந்திர உறுப்புகள் அணைவு முறையில் சீரமைக்கப்படுகின்றன.

மேற்கோள்கள்
-----------

* Lawrence E. Doyle "Manufacturing Processes and Materials for Engineers" - prentice Hall Inc. USA. 1969.
* H.M.T. Bangalore, 'Production Technology' Tata MrGraw - Hill Publishing Co.Ltd. New Delhi, 1980.
* தமிழ்ப் பல்கலைக் கழக வெளியீடு; 63-1, அறிவியல் களஞ்சியம் தொகுதி - I பக்கம் 734 - 735, பதிப்பாசிரியர்; பி. எல். சாமி

வெளி இணைப்புகள்
---------------

* Mark Irvin, Engis Corporation (February 2011). "Diamond Lapping and Lapping Plate Control". *Production Machining* (Gardner Publications).. பார்த்த நாள்: 2011-11-17.
**ஓப்கின்சு-கோல் வினை** *(Hopkins-Cole reaction)* புரதங்களில் டிரிப்டோபான் இருப்பதைக் கண்டறிய உதவும் ஒரு சோதனையாகும். கிளையாக்சிலிக் அமில வினை என்ற பெயராலும் இச்சோதனை அழைக்கப்படுகிறது. புரதக் கரைசலுடன் கிளையாக்சிலிக் அமிலம் உள்ள ஓப்கின்சு-கோல் வினைப்பொருள் சேர்க்கப்படுகிறது. அடர் கந்தக அமிலத்தை மெதுவாக இக்கரைசலில் சேர்த்தால் இரண்டு அடுக்குகள் உருவாகின்றன. புரதத்தில் டிரிப்டோபான் இருந்தால் இரண்டு அடுக்குகளுக்குமிடையில் கருஞ்சிவப்பு நிற வளையம் உருவாகும். நைட்ரைட்டுகள், குளோரேட்டுகள், நைட்ரேட்டுகள், குளோரைடுகள் உருவாக்கத்தில் இருந்து வினை பாதுகாக்கப்படுகிறது

மேற்கோள்கள்
-----------

1. ↑  R.A. Joshi (2006). *Question Bank of Biochemistry*. New Age International. பக். 64. பன்னாட்டுத் தரப்புத்தக எண்:978-81-224-1736-4. .
2. ↑  Debajyoti Das (1980). *Biochemistry*. Academic Publishers. பக். 56. பன்னாட்டுத் தரப்புத்தக எண்:978-93-80599-17-5. .
3. ↑  P. M. Swamy (2008). *Laboratory Manual on Biotechnology*. Rastogi Publications. பக். 90. பன்னாட்டுத் தரப்புத்தக எண்:978-81-7133-918-1. .
4. ↑  Chatterjea (1 January 2004). *Textbook of Biochemistry for Dental/Nursing/Pharmacy Students*. Jaypee Brothers Publishers. பக். 51. பன்னாட்டுத் தரப்புத்தக எண்:978-81-8061-204-6. .
.
**இராஜபதி கைலாசநாதர் கோயில்** என்பது தூத்துக்குடி மாவட்டம் இராஜபதி ஊரில் அமைந்துள்ள சிவாலயமாகும். இச்சிவாலயம் நவகைலாயங்களில் ஒன்றாகவும், கேது தலமாகவும் போற்றப்படுகிறது.

சன்னிதிகள்
----------

இச்சிவாலயத்தின் மூலவர் கைலாசநாதர். அம்பாள் சௌந்திர நாயகி.

விநாயகர், அப்பர், சுந்தரர், சம்பந்தர், மாணிக்கவாசகர், நடராஜர், சிவகாமி, தட்சிணாமூர்த்தி, வள்ளி தெய்வானை உடனுறை முருகன் ஆகிய சன்னதிகள் உள்ளன.

தலவரலாறு
--------

அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.

திருவிழாக்கள்
-------------

திருவாதிரை
சிவராத்திரி
பிரதோசம்
மாதபிறப்பு

ஆதாரங்கள்
---------

1. ↑  "Kailasanathar Temple : Kailasanathar Kailasanathar Temple Details - Kailasanathar- Rajapathy - Tamilnadu Temple - கைலாசநாதர்".

வெளியிணைப்புகள்
---------------

விக்கிமீடியா பொதுவகத்தில்,  
 ***இராஜபதி கைலாசநாதர் கோயில்***   
என்பதின் ஊடகங்கள் உள்ளன.
**ஸ்வரம்** என்பது 1980களின் துவக்கத்தில் வெளியான கவிதைகளுக்கான ஒரு தமிழ்ச் சிற்றிதழ் ஆகும். இதன் ஆசிரியர் நந்தலாலா என்பவராவார்.

வரலாறு
------

தமிழ்நாட்டின் உதகமண்டலம், ராக்லேண்ட்ஸ், ஜே. எஸ். எஸ். கல்லூரி மாணவர் நந்தலாலா இலக்கிய ஆர்வத்துடன் புதுமையான ஒரு முயற்சியைத் தொடங்கினார். அவர் முதலில் சிலரது கவிதைகளை ஒரு இன்லண்ட் லெட்டர் தாளில் அச்சிட்டு இலவசமாக சுவைஞர்களுக்கு அனுப்பினார். முதல் ஸ்வரம் (இன்லண்ட்) தாளில் மாலன், பிரியதர்ஷன், ஆர். பி. எஸ். சுப்ரபாரதி மணியன், அஞ்சிதநுட்பன் ஆகியோரின் கவிதைகள் அச்சாகியிருந்தன. இரண்டாவது இதழ் நீளமான வெள்ளைத்தாளில் அச்சிடப்பட்டு வந்தது. 

நான்காம் இதழ் ஒடுக்கமான நீள வடிவில் அச்சுப் புத்தகமாக வெளியானது. ஸ்வரம் அதன் எட்டாவது இதழ் முதல் (செப்டம்பர் 1982 ) புதிய வடிவத்தோடு வெளியானது. பிரம்மராஜன் அதன் சிறப்பாசிரியர் ஆனார். ஸ்வரம் தரமான இலக்கியச் சிற்றேடு ஆக வளரத் துவங்கியது. நவீன ஓவியங்களை அட்டைப்படமாக கொண்டு, தோற்றத்திலும், அச்சு அமைப்பிலும் எளிமையான அழகுடன் வசீகரமாகத் திகழ்ந்த ஸ்வரம், 16ஆம் (மே 1983) இதழுக்குப் பிறகு வெளிவரவில்லை.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 255–257. 13 நவம்பர் 2021 அன்று பார்க்கப்பட்டது.
**ஹகா** மியான்மரின் உள்ள சின் மாநிலத்தின் தலைநகரம். இந்நகரம் சின் மாநிலத்தின் வட கிழக்குப் பகுதியில் அமைந்துள்ளது. நகரத்தின் வட்டார பெயர் ஹல்கா ஆகும். ஹகாவின் மொத்த பரப்பளவு 12.50 சதுர மைல்கள் (32.4 கிமீ 2) ஆகும். கடல் மட்டத்திற்கு மேலே 1,800 மீட்டர் (6,000 அடி) உயரத்தில் உள்ளது, இது ஒரு சிறிய மேட்டு நிலப்பரப்பில் அமைந்துள்ளது, மேலும் இது நிலப்பகுதியில் ஒப்பீட்டளவில் சிறியதாக இருந்தாலும், இது முழு மாநிலத்தின் தலைநகரமும் அதன் பீடபூமியையும் சின் மாநிலத்தில் உள்ள மற்ற நகரங்களை விட குறிப்பிடத்தக்க அளவு பெரியது. தற்போதைய ஹகா நகரம் இன்னும் பத்து மடங்கு விரிவடைய தேவையான நிலப்பரப்பும் மற்றும் முழுத் திறனும் கொண்டுள்ளது. சின் மாநிலம் மிகவும் மலைப்பாங்கான பகுதியாக இருப்பதால், ஹகா நகரம் ஒரு பெரிய மலைச் சரிவில் ஒரு கொண்டை ஊசி (U) வளைவு போல மலையில் கட்டப்பட்டுள்ளது. நகரத்தின் மையப்பகுதியில் ஓடும் ஒரே ஒரு சாலை, ஒரு கொண்டை ஊசி வளைவு *U* போல் உள்ளது, இந்த நகரம் முழுவதும் இந்த சாலையை ஒட்டியே கட்டப்பட்டுள்ளது.

மேற்கோள்கள்
-----------

1. ↑  "Hakha". Ilovemyanmar.org. ஏப்ரல் 27, 2011 அன்று மூலம் பரணிடப்பட்டது. August 19, 2010 அன்று பார்க்கப்பட்டது.
**ஓமாந்தூர் பெரியண்ண சுவாமி கோவில்** என்பது திருச்சி மாவட்டம் ஓமாந்தூரில் அமைந்துள்ள கோயிலாகும். இங்கு மூலவராக ஏகாம்பரேசுவரரும், அம்மனாக அன்னகாமாட்சியும் உள்ளனர். கொல்லிமலை மாசி பெரியசாமிக்கு இருக்கும் கோயில்களில் இந்தக் கோயிலே மிகப் பெரியதாகும். எனவே இக்கோயில் ஓமாந்தூர் பெரிய கோயில் என்று அழைக்கப்படுகிறது. இந்த தெய்வங்களோடு தனிச்சந்நிதிகளில் எண்ணற்ற நாட்டர் தெய்வங்களும் உள்ளனர். 

இக்கோயிலில் எந்தக் கடவுளுக்கும் உருவ வழிபாடு இல்லை. அனைவரும் ஒளி வடிவிலேயே காட்சிதருகின்றனர். பைரவர், லாட சன்னியாசி, மாசி கருப்பசாமி, அப்பாச்சியாயி, குப்பாச்சியாயி போன்ற அனைவருமே ஒளி வடிவிலேயே காட்சிதருகின்றனர். இக்கோயிலில் 64 பதிவுகள் உள்ளன.

தல சிறப்பு
----------

* இங்குள்ள அனைத்து தெய்வங்களுக்கும் உருவ வழிபாடு இல்லை. அனைத்தையுமே ஒளிவடிவிலேயே வழிபடுகின்றனர்.
* கொடிக்கம்பத்திற்கு பதிலாக மிகப்பெரிய வேல் வைக்கப்பட்டுள்ளது.

சந்நிதிகள்
----------

* அப்பச்சியாயி
* அன்னகாமாட்சியம்மன்
* ஏகாம்பரேஸ்வரர்
* கரட்டடியான்
* கவுதாரி அம்மன்
* காத்தவராயன்
* குப்பச்சியாயி
* சண்டிகேஸ்வரர்
* தேவராய சாமி
* நல்லேந்திர சாமி
* பச்சாயி அம்மன்
* பச்சைநாச்சி அம்மன்
* புதுகருப்பு சாமி
* பெரியண்ண சாமி
* பைரவர்
* மதுரைவீரன்
* மாசி கருப்பண்ணசாமி
* முனீஸ்வரன்
* லாடப்ப சன்னாசி
* ஜலகண்டேசுவரர்
* செட்டியப்பன்
* புரவியப்பன்
* நாற்பத்தொன்றாயிரம் ரிஷிகள்
* முப்பத்துமுக்கோடி தேவர்கள்
* தென்கைலாசம்
* ஓமரிஷி

ஆகியோரது சந்நிதிகள் உள்ளன.

திருவிழாக்கள்
-------------

* தமிழ் வருடப்பிறப்பு
* ஆங்கில வருடப்பிறப்பு
* ஆடி 18, ஆடி 28
* மகாசிவராத்திரி

ஆதாரங்கள்
---------

1. ↑  தினமலர் கோயில்கள்
2. ↑

இவற்றையும் காண்க
----------------
வங்கதேச நாட்டின் *ரங்கமதி*, சிட்டகொங் மற்றும் பந்தர்பன் மாவட்டப் பகுதிகளில் 12 ஜூன் 2017 அன்று பெய்த கனமழைக்குப் பின்னர் நிகழ்ந்த நிலச்சரிவின் காரணமாக பொதுமக்கள் 156 பேர் மரணமடைந்தனர். இப்பகுதிகள் இந்திய எல்லையை ஒட்டிய பகுதிகளாகும். மீட்புப்பணியில் ஈடுபட்ட வீரர்கள் நால்வரும் மரணமடைந்தனர்.

காரணம்
------

பருவமழைக் காலம் என்பதால், 12 ஜூன் 2017 அன்று அதிகாலை கனமழை பொழியத்தொடங்கியது. இதன் தொடர்ச்சியாக நிகழ்ந்த நிலச்சரிவே இவ்விடர்பாடுகளுக்கு முக்கியக் காரணமாகும்.

பாதிப்பு
--------

நிலச்சரிவின் காரணமாக வங்காளதேசம் மற்றும் இந்தியப் பகுதிகளில் 156 பேர் மரணமடைந்தனர். மேலும் 100- க்கும் அதிகமானோர் காணாமல் போயுள்ளனர். பலியானோரின் எண்ணிக்கை இன்னும் அதிகரிக்கக்கூடும் என அதிகாரிகள் கருதுகின்றனர். *ரங்கமதி* பகுதியில் மட்டும் 5000 வீடுகள் சேதமடைந்துள்ளன, 103 பேர் மரணமடைந்துள்ளனர். *சிட்டகொங்* 36 பேரும் *பந்தர்பன்* பகுதியில் 10 பேரும் மரணமடைந்துள்ளனர். இந்தியாவின் மிசோரம் மற்றும் அசாம் பகுதிகளில் 11 பேர் கனமழை மற்றும் இடியின் காரணமாக மரணமடைந்துள்ளனர்.

மேற்கோள்கள்
-----------

1. ↑  "வங்கதேசத்தில் நிலச்சரிவு, வெள்ளம் : பலி 147 ஆனது". தினமலர் இணையத்தளம். 14 சூன் 2017 அன்று பார்க்கப்பட்டது.
2. ↑  "At Least 68 Dead in Rain-Triggered Landslides in Bangladesh". *த நியூயார்க் டைம்ஸ்* (டாக்கா). 13 June 2017. .
3. ↑  "At least 68 killed in landslides in Bangladesh". *CTV News* (டாக்கா). 13 June 2017. .
4. ↑  ALAM, JULHAS (13 June 2017). "Rain-triggered landslides kill at least 68 in Bangladesh". *The News Tribune* (டாக்கா). .
5. ↑   |work=Dhaka Tribune |location=Dhaka |access-date=14 June 2017 }}
முகப்பு - பிராகா நகர் வானியல் கடிகாரம்
**வானியல் கடிகாரம்** (*Astronomical clock*) என்பது சூரியன், சந்திரன், விண்மீன் குழாம்கள், மற்றும் சில சமயங்களில் முக்கிய கோள்கள் போன்ற வானியல் பொருள்களின் தொடர்பு நிலைகளை தகவலாக தன்னுடைய முகப்பில் காண்பிக்கும் வகையில் சிறப்பாக வடிவமைக்கப்பட்ட ஒரு கடிகாரமாகும்.

எல்லா கடிகாரங்களிலும் கடிகாரம் என்ற சொல் ஒரு நாளின் நேரத்தைக் காண்பிப்பதற்கு உபயோகமாதல் போலவேதான் வானியல் கடிகாரத்திலும் உபயோகமாகிறது. ஆனால், சற்றுக் கூடுதலாக நேரம மட்டுமின்றி சில வானியல் தகவல்களையும் காண்பிக்கிறது. வானில் சூரியன் மற்றும் சந்திரனின் இருப்பிடத்தைக் இக்கடிகாரம் காட்டுகிறது. மேலும் நிலவின் வயது, பிறைகளின் வளர்ச்சிக் கட்டங்கள், இராசி நட்சத்திரத்தில் சூரியனின் தற்போதைய நிலை, விண்ணக நேரம் மற்றும் பிற வானியல் தரவுகளான கிரகணத் தோற்றங்கள் அல்லது ஒரு சுழலும் நட்சத்திர வரைபடம் ஆகிய அம்சங்களை இக்கடிகாரம் உள்ளடிக்கியுள்ளது. வானாய்வகத்தில் சாதாரணமாக துல்லியக் கணக்கீட்டிற்குப் பயன்படுத்தப்படும் இந்த ஊசல் கடிகாரத்தை கால வானியல் சீராக்கியுடன் இணைத்து குழப்பிக் கொள்ளக்கூடாது.

வானியல் கடிகாரங்கள் பொதுவாக புவிமைய மாதிரியை பயன்படுத்தி சூரியக்குடும்பத்தை முன்னிலைப்படுத்தின. அதாவது இக்கடிகாரத்தின் சுழல் மையத்தில் உள்ள வட்டு அல்லது கோளம் சூரியக் குடும்பத்தின் மையம் பூமியென குறிப்பிடும். ஆண்டிகைதெரா இயங்கு முறையில் உள்ளது போல, சூரியன் பூமியைச் சுற்றி இயங்கும் ஒரு தங்கக் கோளமாகவே இரண்டாம் நூற்றாண்டின் பிற்பகுதிவரை நம்பப்பட்டது. கோப்பர்நிக்கஸ் காலத்துக்கு முந்தைய ஐரோப்பாவின் தத்துவப்பார்வை வானியல் கடிகாரத்தின் சுழல் மையதில் உள்ள 24 மணி நேரத்திற்கு ஒருமுறை சூரியன் பூமியைச் சுற்றிவரும் என்ற நம்பிக்கையை ஒத்திருந்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***வானியல் கடிகாரம்***   
என்பதின் ஊடகங்கள் உள்ளன. 

* The search for Rasmus Sørnes 4th clock
* Burnett-Stuart, George. "Astronomical Clocks of the Middle Ages: A guided tour". *Almagest*. Computastat Group, Ltd. 2 ஏப்ரல் 2008 அன்று மூலம் பரணிடப்பட்டது. 24 April 2008 அன்று பார்க்கப்பட்டது.
* Prague Astronomical Clock
* The Annosphere, a contemporary astronomical clock
* Les Cadrans Solaires (Sundials), also showing European astronomical clocks (பிரெஞ்சு)
* The horologium, the local astronomic monumental clock from any spot on earth
* THE ASTRONOMICAL CLOCK OF THE ST.-MARIEN-KIRCHE IN ROSTOCK
* MoonlightClock.com -- Handmade Astronomical Clocks பரணிடப்பட்டது 2011-05-26 at the வந்தவழி இயந்திரம்
* Festraets’ astronomical clock பரணிடப்பட்டது 2016-04-20 at the வந்தவழி இயந்திரம்
* Simple astronomical clock for Android platform

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி
* Israel
* United States
* செக் குடியரசு

 |
**ஸ்ரீலஸ்ரீ அருணகிரிநாத ஞானசம்பந்த தேசிக பரமாச்சாரிய சுவாமிகள்** என்ற **அருணகிரிநாதர்** (ஆங்கில மொழி: *Arunagirinathar*) (- மறைவு: 2021 ஆகஸ்ட் 13) மதுரை ஆதீனத்தின் 292 ஆவது குருமகா சன்னிதானமாவார். தமிழ்த் தொண்டு, ஆன்மீகத் தொண்டு, சமூகத் தொண்டுகளிலும் ஈடுபட்டவர்.

இளமைக் காலம்
------------

மயிலாடுதுறை மாவட்டம் சீர்காழியில் பிறந்து பள்ளிப் படிப்பை முடித்தார். இவர் 1980 களில் முரசொலி இதழின் பத்திரிக்கையாளராக இருந்தார்.

ஆன்மீகப் பணிகள்
---------------

இவரது தந்தை அறிவுறுத்தலில் திருவாவடுதுறை ஆதின மடத்தில் சேர்ந்து சைவ சமயக் கல்வியைக் கற்றார். பின்னர் தருமை ஆதீனத்தில் தம்பிரானாக இருந்து 1975 மே 27ம் தேதி மதுரை ஆதீன இளைய குருமகா சன்னிதானமாகப் பெறுப்பேற்றார். 1980 ஆம் ஆண்டு மார்ச் 14 ஆம் தேதி 292 ஆவது குரு மகா சன்னிதானமாகப் பட்டம் பெற்றார். மொரிசியஸ், சிங்கப்பூர், மலேசியா போன்ற நாடுகளுக்குச் சென்று சைவ நெறியைப் பரப்பினார். பல கோயில்களில் தமிழில் குடமுழுக்க நிகழ்ச்சிகளை நடத்தினார். மாற்று மத நிகழ்ச்சிகளிலும் கலந்து கொண்டு சமய நல்லிணக்கம் பேணினார்.

அரசியல் செயல்பாடுகள்
--------------------

இலங்கை இனப்பிரச்சினையில் இலங்கை அரசுக்கு எதிராகவும், ஈழ விடுதலைக்கு ஆதரவாகவும் பல்வேறு பரப்புரைகள் செய்தார். 2014 நாடாளுமன்றத் தேர்தலிலும் 2016 சட்டமன்றத் தேர்தலிலும் அதிமுக கட்சிக்கு ஆதரவாகத் தேர்தல் பிரச்சாரம் செய்தார். 2019 ஆம் ஆண்டு இந்திய நாடாளுமன்றத் தேர்தலில் அதிமுக பாஜக கூட்டணி வெற்றி பெறும் என்றார்.

2012 ஏப்ரல் 12 இல் அடுத்த பீடாதிபதியாக நித்யானந்தாவை இவர் தேர்ந்தெடுத்த நிகழ்வு சர்ச்சையானது. அதன் தொடர்ச்சியாக மதுரை உயர்நீதிமன்றத்தில் வழக்கும் நிலுவையில் உள்ளது. உடல்நலக்குறைவால் 2021 ஆகஸ்ட் 13 ஆம் நாள் வெள்ளிக்கிழமை இரவு மறைந்தார்.

  

இவருக்குப் பின்மதுரை ஆதீனத்தின் 293-வது மடாதிபதியாக ஹரிஹர தேசிக பரமாச்சாரியர் 23 ஆகஸ்டு 2021 அன்று முடிசூட்டப்பட்டார்.

மேற்கோள்கள்
-----------

1. ↑  "மதுரை ஆதீனம் முக்தி அடைந்தார்: தலைவர்கள் இரங்கல்". தினமலர்.. பார்த்த நாள்: 14 ஆகத்து 2021.
2. ↑  "Madurai Adheenam pontiff passes away". தி இந்து.. பார்த்த நாள்: 14 August 2021.
3. 1 2 3  "மதுரை ஆதீனம்: செய்தியாளர் முதல் மடாதிபதி வரை - ஆன்மிகத்தில் புரட்சி செய்த அருணகிரிநாதர்!". விகடன்.. பார்த்த நாள்: 14 August 2021.
4. ↑  "ஆன்மிகப் பணி; சைவ நெறி; மதுரை ஆதீனத்தின் 292-வது மடாதிபதி - அருணகிரிநாதர் காலமானார்!". விகடன்.. பார்த்த நாள்: 13 ஆகத்து 2021.
5. ↑  "மதுரை ஆதீனம் முக்தி அடைந்தார்: தலைவர்கள் இரங்கல்". தினமலர்.. பார்த்த நாள்: 14 August 2021.
6. ↑  "லோக்சபா தேர்தல்: அ.தி.மு.க.வுக்கு ஆதரவாக 40 தொகுதிகளில் மதுரை ஆதீனம் பிரச்சாரம்". ஒன் இந்தியா.. பார்த்த நாள்: 14 August 2021.
7. ↑  "அதிமுக-வுக்கு ஆதரவாக பிரசாரம்: மதுரை ஆதீனம்". சமயம்.. பார்த்த நாள்: 14 August 2021.
8. ↑  "*மோடி மீண்டும் பிரதமராக வர தினமும் பிரார்த்தனை செய்கிறேன்* - மதுரை ஆதீனம் பேட்டி". என்டிடிவி.. பார்த்த நாள்: 14 August 2021.
9. ↑  "மதுரை ஆதீனத்தை அரசு ஏற்கமுடியுமா ?". பிபிசி.. பார்த்த நாள்: 14 August 2021.
10. ↑  "உடல்நலக்குறைவால் மதுரை ஆதீனம் காலமானார்". தினமலர்.. பார்த்த நாள்: 14 August 2021.
11. ↑  "மதுரை ஆதீனம் உடலுக்கு அமைச்சா்கள் அஞ்சலி". தினமணி.. பார்த்த நாள்: 14 August 2021.
**ஜேம்சு ஆர்கிரீவ்சு** (James Hargreaves:1720 – 1778). இங்கிலாந்தைச் சேர்ந்த நெசவாளர்; தச்சர் மற்றும் கண்டுபிடிப்பாளர். 1764 இல் நூற்கும் ஜென்னி என்ற இயந்திரத்தைக் கண்டறிந்தவர். எழுதவும் படிக்கவும் தெரியாத ஆர்கிரீவ்சு கண்டறிந்த இவ்வியந்திரம் தொழிற்புரட்சியின் பொழுது நெசவுத் துறையில் பெரிய மாற்றத்தை ஏற்படுத்தியது. இதே நேரத்தில் தாமசு ஹை என்பவரும் நூற்கும் ஜென்னியைக் கண்டறிந்தார். ஆனால் ஆர்கிரீவ்சு சுழலும் அச்சில் இயங்கும் விதமாக இக்கருவியை மேம்படுத்தினார். ஆர்கிரீவ்சு இதற்கான காப்புரிமையைப் பெறாமலேயே இக்கருவியினை விற்பனை செய்தார். பிற நெசவாளர்களின் பொறாமை காரணமாக இவரின் வீடு மற்றும் நூற்கும் ஜென்னி இயந்திரங்கள் அடித்து நொறுக்கப்பட்டது. இதனால் ஆர்கிரீவ்சு நாட்டிங்காம் சென்று குடியேறினார்.

ஜேம்சு ஆர்கிரீவ்சின் தொழில்நுட்பத்தைப் பயன்படுத்தி பிறர் இவ்வியந்திரங்களை உற்பத்தி செய்தனர். ஆனால் அதற்கான தொகை இவருக்கு வழங்கப்படவில்லை. ஏழ்மையான நிலையில் வாழ்ந்த ஆர்கிரீவ்சு 1778 இல் மறைந்த போது 20,000 நூற்கும் ஜென்னிகள் பிரித்தானியாவெங்கும் புழக்கத்தில் இருந்தன.

மேற்கோள்களும் குறிப்புகளும்
---------------------------

1. 1 2  "James Hargreaves Family". Geocities.ws. 2012-05-29 அன்று பார்க்கப்பட்டது.
2. ↑  "James Hargreaves, or James Hargraves (English inventor)- Britannica Online Encyclopedia". Britannica.com. 2012-05-29 அன்று பார்க்கப்பட்டது.
3. ↑  "Spinning Jenny". நவம்பர் 25, 2012 அன்று பார்க்கப்பட்டது.
4. 1 2  "James Hargreaves". நவம்பர் 25, 2012 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "James Hargreaves and the Spinning Jenny". pp. -page 1. 2004-08-12 அன்று மூலம் பரணிடப்பட்டது. நவம்பர் 25, 2012 அன்று பார்க்கப்பட்டது.
6. 1 2  "Spartacus Educational". நவம்பர் 25, 2012 அன்று பார்க்கப்பட்டது.

வெளியிணைப்புகள்
---------------

* Spartacus Educational
* Spartacus Educational
* James Hargreaves and the Spinning Jenny பரணிடப்பட்டது 2004-08-12 at the வந்தவழி இயந்திரம்
* James Hargreaves
[*தொடர்பிழந்த இணைப்பு*]
ஒரே தளத்தில் அருச்சுன இரதமும், திரௌபதி இரதமும். வலப்பக்கத்தில் இருப்பது அர்ச்சுனன் இரதம்.
**அருச்சுன இரதம்** மாமல்லபுரத்திலுள்ள புகழ்பெற்ற ஒற்றைக்கல் தளிகளுள் ஒன்றாகும். அருச்சுன இரதம் எனப் பொதுவாக அழைக்கப்பட்டாலும், இது ஒரு கடவுளுக்காக அமைக்கப்பட்டது என்பதே ஆய்வாளர்களுடைய கருத்து. ஆனால் இது எந்தக் கடவுளுக்காக அமைக்கப்பட்டது என்பதில் கருத்து வேறுபாடு உண்டு. முருகன், சிவன், இந்திரன் என்பவர்களுள் ஒருவருக்கு உரியதாகவே இக்கோயில் கட்டப்பட்டிருக்கலாம் என்பதே ஆய்வாளர்களிடையே நிலவும் கருத்து.

அமைப்பு
-------

அர்ச்சுன இரதத்தின் பின்புறத் தோற்றம்.
அருகில் அமைந்துள்ள திரௌபதி இரதத்துடன் ஒரே தளத்தின் மீது கட்டப்பட்டுள்ளது இக்கோயில். இது திராவிட பாணியில் அமைந்த இரண்டு நிலைமாடக் கோயில் வகையைச் சார்ந்தது. சதுரமான அமைப்புடையது. சிங்கங்களும் யானைகளும் சுமப்பதைப் போன்று இக்கோயில் அமைக்கப்பட்டுள்ளது. கோயிலின் முன்புறத்தில் இரண்டு சிங்கத் தூண்களுடன் கூடிய சிறு அர்த்த மண்டபம் காணப்படுகிறது. தற்போது அத்தூண்களுக்குப் பதில் இரு கற்கள் காணப்படுகின்றன.

குறிப்புக்கள்
-------------

1. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக்.66.

இவற்றையும் பார்க்கவும்
----------------------

* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதி இரதம், மாமல்லபுரம்

வெளியிணைப்புக்கள்
-----------------

* Mahabalipuram – The Workshop of Pallavas – Part III in Indian History of Archiecture பரணிடப்பட்டது 2013-12-25 at the வந்தவழி இயந்திரம்
* Pancha Rathas, Mamallapuram Arhaeological Survey of India

| * பா
* உ
* தொ
மாமல்லபுர மரபுச்சின்னங்கள் |
| --- |
| இரதங்கள் | 
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்
* கணேச இரதம்

 |  |
| மண்டபங்கள் | 
* மகாபலிபுரத்தின் குகைக் கோயில்கள்
* மாமல்லபுரம் வராக மண்டபம்
* கிருட்டிணன் குகைக்கோயில்
* மகிடாசுரமர்த்தினி மண்டபம், மாமல்லபுரம்
* பஞ்ச பாண்டவர் குகைக்கோயில்

 |
| புடைப்புச் செதுக்கல்கள் | கங்கை கீழிறங்கல் |
| கட்டமைப்புக் கோயில்கள் | 
* ஒலக்கண்ணேஸ்வர ஆலயம்
* மாமல்லபுரம் கடற்கரைக் கோயில்

 |
சர் **ஜேம்சு சவுத்** (Sir *James South*) (அக்தோபர் 1785 - 19 அக்தோபர் 1867) பிரித்தானிய வானியலாளர் ஆவார்.

இவர் இலண்டன் வானியல் கழகத்தை நிறுவிட உதவினார். இவர் 1831 முதல் 1832 வரை அதன் தலைவராக இருந்தபோது 1831 இல் அரசு கட்டளைக்கு விண்ணப்பம் போடப்பட்டது. பின்னர் இது அரசு வானியல் கழகம் ஆகியது.

இவரும் ஜான் எர்ழ்செலும் இணைந்து 1824 இல் 380 மாறும் இரட்டை விண்மீன்களுக்கான அட்டவணையை எர்ழ்செல் கண்டுபிடித்த இரட்டை விண்மீன்களை மீண்டு நோக்கீடுகள் செய்து உருவாக்கினர். சவுத் அடுத்த ஆண்டே மேலும் 458 இரட்டை விண்மீன்களைத் தொடர்ந்து நோக்கீடுகள் செய்தார்.

இவர் 1826 இல் கோப்ளே பதக்கத்தையும் அதே ஆண்டில் அரசு வானியல் கழகப் பொற்பதக்கத்தையும் பெற்றார். இவர் 1831 இல் வீர இளவை பட்டம் பெற்றார். செவ்வாயிலும் நிலாவிலும் உள்ள மொத்தல் குழிப்பள்ளங்கள் இவரது நினைவாகப் பெயர் சூட்டப்பட்டுள்ளன.இவர் 1826 இல் இருந்தே புதிய வான்காணகத்தில் புதிய பெரிய தொலைநோக்கிகளை நிலநடுவரைக்கு இணையாக நிறுவும் நிறப்பிறழ்வில்லாத எதிர்பலிப்பி அல்லது எதிர்தெறிப்பியுடன் அமைக்க திட்டமிட்டார். இவர் 1000 பவுண்டுக்குப் பாரீசின் இராபர்ட்-அகுலே சவுசாயிக்சிடம் இருந்து 12 அங்குலக் குவியப் பொருள்வில்லையை விலைக்கு வாங்கினார். இது அப்போது உலகில் உள்ள பெரிய நிறப்பிறழ்வற்ற பொருள்வில்லைகளை விட மிகப்பெரியதாக உள்ளபடி பார்த்துக் கொண்டார். இந்த வில்லைக்கான தொலைநோக்கியைகட்டி முடித்தார். ஆனால் அதை 1838 இல் பிரித்து விட்டார். அடுத்த பெரிய எதிர்தெறிப்பியை அதாவது 13.3 அங்குல எதிர்தெறிப்பியை1830 களில் தாமசு கிரௌப் மலையில் மார்க்ரீ வான்காணகத்தில் நிறுவினார் இதற்கான பொருள்வில்லையும் கவுசாயிக்சிடம் இருந்தே பெறப்பட்டது. இவரது தொலைநோக்கியின் முதன்மையான சிக்கல் அதன் நிலநடுவரை நிறுவல் அமைப்பு தான்.

இவர் மீது இவருக்கு நிலநடுவரை நிறுவல் அமைப்பைச் செய்து தந்த எட்வார்டு டிரப்டன், அதைச் சவுத் பிழையுடையதாக அறிவித்ததால் ஒரு வழக்கைத் தொடுத்தார்.அவ்வழக்கில் டிரப்டன் வெற்ரியுமீட்டினார். அந்த நிறுவல் அமைப்பைச் சவுத் தன் தொலைநோக்கியில் இருந்து கழற்றிவிட்டார். மாற்றாக தனியாக வாங்கிவைத்திருந்த 12 அங்குல வில்லையைப் பாதுகாத்து 1862 இல் டப்ளின் வான்காணகத்துக்குத் தந்தார்,. இதை கிரப்பின் நிலநடுவரை நிறுவல் அமைப்பில் பொருத்தி அத்தொலைநோக்கி இன்னமும் அவ்வான்காணகத்தில் பயன்பாட்டில் உள்ளது.

இவர்தான் சுடீபன் குரூம்பிரிட்ஜுக்குப் பின்னர், 1806 இல் டிரப்டனால் உருவாக்கப்பட்ட குரூம்பிரிட்ஜ் கடப்பு வட்டத்துக்குச் சொந்தக்காரர் ஆனார்.

மேற்கோள்கள்
-----------

* National Portrait Gallery portrait
* Wikisource copy of a notice from 1823 concerning the star catalogue, published in Astronomische Nachrichten
* MNRAS **28** (1868) 69

1. 1 2 3 4  Title: The Observatory of the Late Sir James South
Journal: Astronomical register, vol. 8, pp.196-199
2. 1 2   Agnes Mary Clerke (1898). "South, James". *Dictionary of National Biography* **53**.  London: Smith, Elder & Co.
3. ↑  *Refracting Telescopes of the 19th Century*

மேலும் படிக்க
-------------

* *History of Cauchoix objectives*
* The South Telescope of Dunsink Observatory, Authors: Wayman, P. A. Journal: Irish Astronomical Journal, vol. 8(8), p. 274
* Google Books 2010
* *Kensington Observatory (Campden Hill)* (Google Books 2010)
* *Monthly Notices of the Royal Astronomical Society*, Volume 28, By Royal Astronomical Society: Sir James South, Page 69-72

வெளி இணைப்புகள்
---------------

* The auction of instruments at Observatory House, Campden Hill - 19th Century
உபதேச ரத்தினமாலை என்னும் நூல் 15ஆம் நூற்றாண்டில் மணவாள மாமுனி செய்தது. இதற்கு விரிவுரையாக எழுதப்பட்டதே உபதேச ரத்தினமாலை வியாக்கியானம். 

* இந்த நூலின் காலம் 16ஆம் நூற்றாண்டு.
* இந்ந விரிவுரையை எழுதியவர் பிள்ளை லோகஞ்சீயர்.

பெரியவாச்சான் பிள்ளை திவ்வியப் பிரபந்தம் முழுமைக்கும் விரிவுரை எழுதினார்.   

நஞ்சீயரோ நாலிரண்டுக்கு மட்டும் விரிவுரை எழுதியுள்ளார். நாலிரண்டு என்பது ஒரு சொல். இது ஒரு மரபுத்தொடர். சில என்னும் பொருளைத் தரும். எட்டு என்றோ, ஆறு என்றோ பொருள் தரும் சொல் அன்று.
விரிவுரைப் பகுதிகள்
திருப்பாவை
கண்ணி நுண் சிறுதாம்பு
(பின்னையும் உண்டாகில் கண்டுகொள்க)
என இவரே இவ்வரது விரிவுரைகள் யாவை எனக் குறிப்பிட்டுள்ளார்.

விரிவுரைப் பாங்கு
* இவற்றின் தனியன் பாடல்களுக்கும் இவர் விரிவுரை எழுதியுள்ளால்.
* நம்மாழ்வார் பாடல் திராவிட வேதமானால் இந்த நூல் அந்த வேதத்தின் அங்கம்.

நடை
* ஆதித்யாதத்திற்கு அருணோதயம் போலே, வகுள பூஷண பாஸ்கரோதயத்துக்கு முன்னே வந்து அவதரித்த மதுரகவியாழ்வார், திருமங்கையாழ்வார் அவதரித்த குறையலூர் மண்ணியாற்றின் ஜல ஸம்ருத்தியை உடையது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

அடிக்குறிப்பு
-------------
பாஸ்டுரைசேசன் (*pasteurization*) என்பது இதமான வெப்பத்தின் மூலம் உணவுப் பொருட்களை, குறிப்பாக திரவ நிலையில் உள்ள பொருட்களை பதப்படுத்தப் பயன்படும் முறை ஆகும். இந்த முறையானது கிருமி நீக்க முறையில் இருந்து முற்றிலும் மாறுபடுகிறது. இந்த முறையின் முக்கிய நோக்கம் உணவில் உள்ள அணைத்து நுண்ணுயிரிகளையும் அழிப்பது இல்லை. நோய் உண்டாக காரணமாக உள்ள கிருமிகளையும் உணவு பொருள் கெட்டுப்போக காரணமாக உள்ள நுண்ணுயிரிகளையும் அழிப்பதே ஆகும். பொதுவாக கிருமி நீக்கம் செய்ய அதிக வெப்பத்தினை 121.1 C பயன்படுத்துவர். ஆனால் பெரும்பான்மையான உணவு பொருட்களில் இந்த வெப்பத்தை பயன்படுத்தும் பொழுது அதன் சுவையும் தன்மையும் மாறிவிடும். பாஸ்டுரைசேசன் முறையானது பிரான்ஸ் நாட்டை சார்ந்த லூயிஸ் பாஸ்டர் என்பவரால் 1864 இல் அறிமுகப்படுத்தப்பட்டது. இவரது காலகட்டத்தில் பிரான்ஸ் நாட்டில் உள்ள திராட்சை ரசம் தயாரிக்கும் ஆலைகளில் நுண்ணுயிரிகளால் அதிகம் அதன் அழிக்கப்பட்டு அதன் தரம் குறைந்து கொண்டிருந்தது. லூயிஸ் பாஸ்டர் தனது நீண்ட ஆராய்ச்சியின் விளைவாக திராட்சை ரசத்தினை பதப்படுதுவதற்கான வெப்ப நிலையை கண்டறிந்தார். (50 C-60 C). இந்த வெப்ப நிலையில் பெரும்பான்மையான நோய் ஏற்படுத்தக்கூடிய நுண்ணுயிரிகளும், திராட்சை ரசத்தினை கெட்டுப்போக செய்த நுண்ணுயிரிகளும் அழிக்கப்பட்டிருப்பதை கண்டறிந்தார். தற்பொழுது இந்த முறையினைப் பயன்படுத்தி பால், பாலாடைக்கட்டி, வெண்ணெய், பழரசங்கள், பீர் போன்ற பல வகையான உணவுப் பொருட்கள் பதப்படுத்தப்படுகின்றன.
நத்தத்தம் என்பது மறைந்துபோன தமிழ்நூல்களில் ஒன்று. 

நத்தத்தனார் என்னும் புலவர் இயற்றிய நூல் நத்தத்தம். யாப்பருங்கல விருத்தியுரை இப் புலவரை நற்றத்தனார் என்றும் குறிப்பிடுகிறது. எனவே இந்த நூலை நற்றத்தம் என்றும் குறிப்பிடுகின்றனர், இந்த நூலுக்கு அடிநூல் என்னும் பெயரும் வழங்கப்பட்டதாகத் தெரிகிறது.

தத்தனார் என்னும் பெயர் கொண்ட புலவர்கள் சங்ககாலத்தில் பலர் இருந்தனர். இடைக்கழிநாட்டு நல்லூர் நத்தத்தனார், கணக்காயன் தத்தனார், குழற்றத்தனார், நெய்தல் தத்தனார், வடநெடுந் தத்தனார், விற்றூற்று வண்ணக்கன் தத்தனார் ஆகியோர் அவர்கள். இந்த நத்தத்தனார் சங்ககால நத்தத்தனார் அல்லர். பிற்காலத்தவர். 

இந்த நூலின் நூற்பாக்கள் சிலவற்றை யாப்பருங்கலம் என்னும் நூலுக்கு உரை எழுதியுள்ள விருத்தியுரை ஆசிரியர் மேற்கோள் காட்டியுள்ளார். இந்த மேற்கோள் நூற்பாக்களை அறிஞர் மயிலை சீனி வேங்கடசாமி திரட்டி மறைந்துபோன தமிழ்நூல்கள் என்னும் தனது நூலில் தந்துள்ளார். இவரது தொகுப்பில் 24 நூற்பாக்கள் உற்றன.

யாப்பிலக்கணம் கூறும் இந்த நூல் தொல்காப்பியத்தின் வழிநூல். இந்தூலில் காணும் புதுமைகளில் சில:

* அளபெடை என்பது செய்யுள் தொடைக்கு மட்டுமே வரும். (நூற்பா 1)
* பாடலின் ஓர் அடியில் நான்கு சீர்களிலும் எதுகையோ, மோனையோ ஒன்றி வருவது இரட்டைத்தொடை எனப்படும். (15)
* கலித்தளையில் நேர்-ஈற்று இயற்சீர் (தேமா வாய்பாட்டுச் சீர்) வராது (22)
* யாப்பு என்பது அடி, தொடை, தூக்கு என்னும் மூன்றையும் இணைத்துப் பார்ப்பது. (4)

தொல்காப்பியர் யாப்பின் உறுப்புகளை 26 என்றும், நூலின் அழகை 8 என்றும் வகைப்படுத்திக் காட்டுகிறது. தொல்காப்பியர் கூறும் 26 உறுப்புகளில் பா, தூக்கு என்பவை வெவ்வேறானவை. இந்த நூல் ‘பா என மொழியினும் தூக்கினது பெயரே’ எனக் குறிப்பிடுகிறது.

கருவிநூல்
---------

* மயிலை சீனி வேங்கடசாமி, மறைந்துபோன தமிழ்நூல்கள், 2001
* தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
* யாப்பருங்கலம் Madas Government Oriental Manuscripts Series No. 66 - 1960
ஜேம்சு புரூசு
**இளவரசர் யாகோவ்**அல்லது **ஜேம்சு டானியல் புரூசு (James Daniel Bruce)** (உருசியம்: Граф Яков Вилимович Брюс உருசிய மொழியில்: *கிராஃப் யாகோவ் விலிமோவிச் புரூசு*) (11 மே 1669 - 30 ஏப்பிரல் 1735) ஓர் உருசிய அரசியலாளர். படைத்துறைத் தலைவர், புரூசு இனக்குழு சார்ந்த சுகாட்லாந்தியர்,உருசியப் முதலாம் பீட்டரின் (மகா பீட்டரின்) கூட்டாளி. இவரது முன்னோர் 1649 இல் இருந்தே உருசியாவில் வாழ்ந்துவருகின்றனர். இவர் முதல் புனித பீட்டர்சுபர்கின் படை ஆளுநரான இராபர்ட் புரூசின் (1668–1720) உடன்பிறப்பாவார்.

போர்ப்பணிகள்
------------

இவர் ஆட்டோமன் பேரரசை எதிர்த்த பீட்டர் மாமன்னனின் உருசிய–துருக்கிப் போரிலும்(1686-1700), கிரீமியப் பரப்புரைகளிலும் (1687, 1689) அசோவ் பரப்புரைகளிலும் (1695–1696) பங்கேற்றார். மாபெரும் வடக்குப் போரின்போது புரூசு காலாட்படை, பொதுப்படை மேலராக பணியமர்த்தப்பட்டார். நார்வா போரில் 1700 இல் சுவீடியப் படைகளையும் அதன் கட்டளைத் தளபதியான இமிரேத்தி இளவரசர் அலெக்சாந்தரையும் (1674–1711) வெற்றிகாண, அப்போது பெரிதும் சீர்குலைக்கப்பட்டிருந்த உருசியக் காலாட்படையின் புத்துயிர்ப்பில் இவர் பெரும்பங்குபற்றினார். இவர் 1709 இல் நடந்த போல்தாவா போரில் காட்படையின் கட்டளைத் தளபதியாக விளங்கியுள்ளார். இதற்காக இவருக்கு ஆந்திரூ ஆணைவழி மாவீரர் பட்டம் வழங்கப்பட்டது. இவர் 1721 இல் உருசிய மன்னர்களில் ஒருவரானார்.

மன்னர் ஜேம்சு புரூசின் படைகள். செஞ்சிங்கமும் ஒற்றைத்தலைக் குதிரையும் இசுகாட்லாந்து நாட்டுக் குறியீடுகள்

அறிவியல் பணிகள்
---------------

புரூசு உருசியாவில் மெத்த படித்தவரில் ஒருவரும் ஓர் இயற்கையியலாளரும் வானியலாளரும் ஆவார். இவர் 1702 இல் ஓர் உருசிய வான்காணகத்தை மாஸ்கோவில் சுகார்ப்பு கோபுரத்து மேல்மாடியில் நிறுவியுள்ளார்;. புரூசின் அறிவியல் நூலகத்தில் 1,500 தொகுதிகளுக்கும் மேற்பட்ட நூல்கள் 1730 களில் திரண்டுள்ளது. இது பின்னர் உருசிய் அறிவியல் நூலகத்தின் கணிசமான பகுதியானது.

இவர் மாஸ்கோ மக்களிடம் இரசவாதியகவும் மாயமந்திரக்காரராகவும் அறியப்பட்டவர். இதற்குக் காரணம் இவர் புதுப்பொலிவோடு வடிவமைத்த சுகரோ கோபுர மாளிகையாகும். இது 18 ஆம் நூற்றாண்டு மாஸ்கோவில் ஓர் விந்தையான கட்டிடமாகும். சுகாரோ கோபுர மாளிகையின் சுவர்களில் கருப்பு மாயமந்திரச் செங்கற்கள் பதியப் பட்டுள்ளதாக இதைப்பற்றி அக்காலத்து வதந்தியொன்று நிலவியுள்ளது.

மேற்கோள்கள்
-----------

1. ↑  Simpson, Grant G. (1992). *The Scottish Soldier Abroad, 1247-1967*. Rowman & Littlefield. பக். 59. பன்னாட்டுத் தரப்புத்தக எண்:0859763412.

வெளி இணைப்புகள்
---------------

* Photograph of a page of the Calendar of Bruce, 1710 (etching) from the State Hermitage Museum in St. Petersburg பரணிடப்பட்டது 2005-02-17 at the வந்தவழி இயந்திரம்
* About the Jacob Bruce book collection at the Russian Academy of Sciences Library, St. Petersburg பரணிடப்பட்டது 2006-06-16 at the வந்தவழி இயந்திரம்